забавни вицове за Преподаватели
Седял си един професор в студентския стол на една маса сам и си хапва. Минал един студент и понеже нямало къде да седне, седнал при професора. Преподавателят се изнервил и казал:
 - Прасе и птица на едно място не се хранят!
 Студентът:
 - Аз тогава отлитам.
 Изненадан от отговорът професорът решил да го скъса на изпита. Дошло време. Седнал студентът и отговарял на всичко. Нямало как да го сгащи.
 - Добре колега! Още един последен въпрос. Ако на пътя видите две торби. Една с пари, а другата с акъл, коя ще изберете?
 - Разбира се, че тази с парите!
 - Грешен отговор колега! - видимо зарадван. -Аз ако бях щях да взема акъла!
 - Кой каквото няма, това търси.
 Вбесен от думите преподавателят хванал книжката и написал в нея "ГОВЕДО".Студентът си я взел и без да я отваря излязъл. След малко отворил вратата и казал:
 - Г-н Професоре, подписали сте се, а не сте написали оценка!